Diari Oficial de la Generalitat Valenciana


Sumari del DOGV 9374, del 04-07-2022 (2022/6069)

Informació pública en relació amb l'expedient per a l'autorització d'ocupació temporal per a l'explotació de l'espai destinat a la llibreria jurídica en la Ciutat de la Justícia de València.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9374

Data del DOGV
:   04-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6069


Organisme emissor
:   Conselleria de Justícia, Interior i Administració Pública

Tipus de document
:   Anunci

Informació pública en relació amb l'expedient per a l'autorització d'ocupació temporal per a l'explotació de l'espai destinat a la llibreria jurídica en la Ciutat de la Justícia de València. [2022/6069]  
De conformitat amb el que es disposa en la Llei 14/2003, de 10 d'abril, de patrimoni de la Generalitat Valenciana, la Conselleria de Justícia, Interior i Administració Pública ha resolt, en data 7 de juny de 2022, el següent:  
  
«Primer  
Iniciar el procediment per a la concessió d'autorització d'ocupació temporal per a l'explotació de l'espai destinat a la Llibreria Jurídica en la Ciutat de la Justícia de València amb les condicions següents:  
  
1. La concessió d'autorització d'ocupació temporal tindrà com a objecte els 35 metres quadrats existents en la planta baixa de la Ciutat de la Justícia de València, la ubicació exacta de la qual s'estableix en els dos plànols annexos a l'informe/proposta de la Direcció General de Modernització i Relacions amb l'Administració de Justícia de data 12 de maig de 2022.  
2. L'autorització d'ocupació temporal s'estableix pel termini màxim d'1 any improrrogable.  
3. El cànon anual que s'estableix per l'ús exclusiu d'aquest espai públic és de 1200 ?, per tot l'any d'ocupació.  
4. La present autorització d'ocupació temporal s'atorgarà a títol de precari, sent revocable en tot moment per causa d'interés públic. Així mateix, quedarà sense efecte si l'autoritzat incomplira les condicions a les quals estigueren sotmeses, com el pagament del cànon, i haurà, si és el cas, d'indemnitzar l'Administració pels danys i detriments patits en els béns.  
5. Es proposa com a beneficiari de l'autorització d'ocupació temporal l'Editorial Jurídica Tirant lo Blanch.  
  
Segon  
Publicar, de conformitat amb el que s'estableix en l'art. 61.3 de la Llei 14/2003, de 10 d'abril, de patrimoni de la Generalitat Valenciana, un anunci públic de l'interés de la Conselleria de Justícia, Interior i Administració Pública per a publicitar l'establiment d'una autorització d'ocupació temporal per un temps màxim d'1 any improrrogable, sobre els 35 metres quadrats existents en la planta baixa de la Ciutat de la Justícia de València, la ubicació exacta de la qual s'estableix en els dos plànols annexos a l'informe/proposta de la Direcció General de Modernització i Relacions amb l'Administració de Justícia de data 12 de maig de 2022, a favor de l'Editorial Jurídica Tirant lo Blanch, amb un cànon de 1200 - anuals.  
[?]S'obri un termini de 30 dies hàbils, a comptar des de l'endemà de la publicació de l'anunci en el Diari Oficial de la Generalitat Valenciana, durant el qual podran presentar sol·licituds alternatives altres interessats, fent-se constar, així mateix, que si durant el terme d'informació pública no es formula cap altra petició per altres persones físiques o jurídiques, es procedirà a establir una autorització d'ocupació temporal per a l'explotació de l'espai destinat a la llibreria jurídica en la Ciutat de la Justícia de València a favor de l'Editorial Tirant lo Blanch, amb la resta de condicions establides en aquesta resolució.»  
  
La presentació de proposicions es realitzarà a través del «Tràmit Z» de la Conselleria de Justícia, Interior i Administració Pública al qual s'accedeix a través d'aquest enllaç: https://www.gva.es/es/inicio/procedimientos'id\_proc=18470&version=amp, amb remissió de la documentació al Servei de Contractació d'Infraestructures i Gestió Patrimonial o bé a través del correu electrònic contratjust\_tsjig@fzz.cz.  
  
València, 10 de juny de 2022.- El sotssecretari: Salvador Broseta Perales.